# Osebni računalnik VAIO Fit 13A/14A/15ASVF13N1/SVF14N1/SVF15N1

## Obnovitev sistemskih datotek z obnovitveno točko, če ni mogoče zagnati sistema Windows

Če ne morete zagnati sistema Windows, sistemske datoteke računalnika obnovite po navodilih v naslednjih korakih.

Če uporabljate Recovery Media (optični disk) na modelu, ki nima vgrajenega optičnega pogona, na računalnik VAIO priključite zunanji optični pogon (ni priložen). Za več informacij o priključitvi zunanjega optičnega pogona glejte Priključitev zunanjega pogona.

Če je priložen napajalnik ali napajalni kabel, ga vključite v vir napajanja.

1. Ko je računalnik v normalnem načinu delovanja, v optični pogon vstavite disk Recovery Media ali pa v vrata USB računalnika VAIO vstavite pomnilniški ključek USB.
2. Izključite računalnik VAIO.
3. Pritisnite gumb ASSIST, da prikažete zaslon VAIO Care (Rescue Mode), nato pa izberite Start from media (USB device/optical disc).

   Upoštevajte navodila na zaslonu, dokler se ne prikaže zaslon Izberite možnost (Choose an option).

4. Izberite Odpravi težave (Troubleshoot), Dodatne možnosti (Advanced options) in Obnovitev sistema (System Restore).
5. Izberite operacijski sistem.

   Prikaže se okno Obnovitev sistema (System Restore).

6. Izberite Next.
7. Izberite obnovitveno točko in nato Next.

   Prikaže se potrditveno okno izbrane obnovitvene točke.

8. Izberite Dokončaj (Finish), da potrdite izbrano obnovitveno točko.

   Ko so sistemske datoteke obnovljene, se računalnik VAIO vnovič zažene.

Na vrh strani

### Sorodne teme

- O varnostnem kopiranju
- O vrstah varnostnega kopiranja
- Varnostno kopiranje podatkov, če ni mogoče zagnati sistema Windows
- Obnavljanje podatkov z orodjem VAIO Data Restore Tool
- Ustvarjanje obnovitvene točke

Na vrh strani