# Osebni računalnik VAIO Fit 13A/14A/15ASVF13N1/SVF14N1/SVF15N1

## Povezovanje televizorja z vhodnimi vrati HDMI

S kablom HDMI (ni priložen) lahko na računalnik VAIO priključite televizor z vhodnimi vrati HDMI.

Več informacij o namestitvi in uporabi najdete v priročniku, ki je priložen televizorju.

1. Napajalni kabel televizorja priključite na električno vtičnico in ga vklopite.
2. En konec kabla HDMI priključite na izhodna vrata HDMI (Deli in kontrolniki ob strani) na računalniku VAIO, drugi konec pa na televizor.
3. TV-vhod nastavite na zunanji vhod.

   Slika zaslona računalnika VAIO je prikazana na televizorju.

#### Opomba

- Oblika izhodnih vrat HDMI je odvisna od modela računalnika. Obvezno uporabljajte kabel HDMI, ki je združljiv z izhodnimi vrati HDMI vašega računalnika VAIO.

- Če namesto gonilnika naprave družbe Sony uporabite drug gonilnik, slika morda ne bo prikazana in morda ne boste slišali zvoka. Za namestitev posodobitev vedno uporabljajte gonilnik naprave družbe Sony.

- Če želite slišati zvok iz naprave, ki je priključena v izhodna vrata HDMI, morate spremeniti izhodno zvočno napravo. Podrobna navodila najdete v poglavju Spreminjanje izhodne zvočne naprave.

#### Namig

- Izhodna vrata HDMI na računalniku VAIO so združljiva s standardom HDCP (High-bandwidth Digital Content Protection) in lahko šifrirajo kanal za prenos digitalnih video signalov zaradi zaščite avtorskih pravic, kar vam omogoča ogled raznolikih visokokakovostnih vsebin, zaščitenih z avtorskimi pravicami.

Na vrh strani

### Sorodne teme

- Izbiranje načinov zaslona
- Uporaba funkcije za več monitorjev
- Spreminjanje ločljivosti (velikosti) slike zaslona
- Spreminjanje ločljivosti (velikost) slike zaslona v napravi, povezani s kablom HDMI

Na vrh strani