# Osebni računalnik VAIO Fit 13A/14A/15ASVF13N1/SVF14N1/SVF15N1

## Opombe v zvezi z uporabo funkcije BLUETOOTH(R)

Pred uporabo funkcije BLUETOOTH preberite spodnje previdnostne ukrepe za pravilno uporabo.

- V nekaterih državah ali regijah lokalni predpisi omejujejo uporabo funkcije BLUETOOTH.

- Funkcija BLUETOOTH morda ne bo delovala z nekaterimi napravami, kar je odvisno od proizvajalca naprave ali različice programa, ki jo uporablja proizvajalec. Pred nakupom naprave BLUETOOTH preverite njene sistemske zahteve.

  Za informacije o napravah BLUETOOTH obiščite spletno stran za podporo VAIO.

  Nekatere naprave BLUETOOTH pred vzpostavljanjem povezave z drugo napravo zahtevajo preverjanje pristnosti (seznanjanje). Pred vzpostavljanjem povezave s takšnimi napravami izvedite postopek preverjanja pristnosti.

- Naprave BLUETOOTH delujejo v frekvenčnem pasu 2,4 GHz, ki ga uporabljajo številne naprave. Naprave BLUETOOTH uporabljajo tehnologijo za zmanjševanje radijskih motenj od drugih naprav, ki uporabljajo isti frekvenčni pas; radijske motnje lahko kljub temu upočasnijo komunikacijo, zmanjšajo obseg komunikacije ali povzročijo napako v komunikaciji.

- Hitrost in obseg komunikacije sta odvisna od spodnjih pogojev:

  - razdalja med komunikacijskima napravama

  - ovire med napravama

  - prostori s stenami in material teh sten

  - konfiguracija naprave

  - programi v uporabi

  - radijski pogoji

    Pri slabih radijskih pogojih se komunikacija lahko prekine.

- Če je računalnik VAIO združljiv s hitro tehnologijo BLUETOOTH in ga nameravate uporabljati za hitro komunikacijo, v računalniku omogočite funkcijo brezžične povezave LAN in funkcijo BLUETOOTH.

- Zaradi omejitev standarda BLUETOOTH in elektromagnetnih motenj v okolju se lahko prenos večjih datotek občasno prekine.

- Povezovanje več naprav BLUETOOTH v računalnik VAIO lahko povzroči preobremenjenost kanala, zaradi česar je delovanje naprave slabše. To je pri tehnologiji BLUETOOTH normalno in ne pomeni, da gre za okvaro.

- Če predvajate videe v računalniku VAIO z izhodom zvoka prek povezane naprave BLUETOOTH, slika in zvok morda ne bosta sinhronizirana. To se pri tehnologiji BLUETOOTH pogosto dogaja in ne pomeni, da gre za okvaro.

- Vse naprave BLUETOOTH morajo prestati postopek, ki ga predpisuje Bluetooth SIG, če želijo prejeti certifikat, ki zagotavlja njihovo skladnost s standardom BLUETOOTH.

  Tudi, če so naprave BLUETOOTH skladne s standardom BLUETOOTH, pa se lahko zmogljivosti, specifikacije in postopki delovanja posameznih naprav med seboj razlikujejo. Izmenjava podatkov včasih ni mogoča.

- Nekatere naprave BLUETOOTH morda niso združljive z vašim računalnikom VAIO.

- Če morate nujno onemogočiti funkcijo BLUETOOTH, izklopite računalnik VAIO.

Na vrh strani

### Sorodne teme

- O funkciji BLUETOOTH(R)
- Komunikacija z drugo napravo BLUETOOTH(R), na primer z miško
- Ustavitev komunikacij BLUETOOTH(R)
- O varnosti BLUETOOTH(R)
- Opombe o uporabi omrežja Wi-Fi(R) (brezžični LAN)

Na vrh strani